b'\n_START_ARTICLE_\nAlfred Keller (arhitekt)\n_START_SECTION_\nDela na Hrva\xc5\xa1kem\n_START_PARAGRAPH_\nNajpomembnej\xc5\xa1a dela je ustvaril na Hrva\xc5\xa1kem. Leta 1913 je po nalogu dunajske komisije grofa Harracha izdelal projekte za niz manj\xc5\xa1ih hotelov vzdol\xc5\xbe jadranske obale. Med njimi tudi za preureditev zgradbe Katalini\xc4\x87 na splitskih Ba\xc4\x8dvicah. Istega leta je sodeloval na nate\xc4\x8daju za \xc5\xbeupnijsko cerkev v Opatiji, kjer se je spopadel s Viktorjem Kova\xc4\x8di\xc4\x87em._NEWLINE_Kot arhitekt je bil posebej aktiven v Splitu med letoma 1922 \xe2\x80\x93 1930. Leta 1922 je zmagal na nate\xc4\x8daju za zgradbe ob ju\xc5\xbenem zidu Dioklecijanove pala\xc4\x8de. Del objektov ob ju\xc5\xbenem zidu pala\xc4\x8de je bil po Kellerjevih na\xc4\x8drtih izveden med letoma 1923 - 1927, leta 1924 pa je bil na natje\xc4\x8daju odkupljen tudi projekt za urbanisti\xc4\x8dno zasnovo Splita. Leta 1928 je sodeloval na nate\xc4\x8daju za zgradbo Pomorskega muzeja, leta 1930 pa na nate\xc4\x8daju za bolnico. Istega leta je bil Keller imenovan za profesorja na dunajski Visoki tehni\xc4\x8dni \xc5\xa1oli.'